  Майя Бывальцева Удмурт кылэз дышетыны кутскисьёс понна онлайн-курсъёсты лэзёзы 21-тӥ тулыспалэ «Тангыра. Энциклопедия удмуртской культуры» сайтын лэзёзы. Иворъёсъя «Удмуртия» агентстволы со сярысь вераз элькунысь йӧскалык политикая министр Лариса Буранова. «Туннэ котькуд кыллэн, кудзэ онлайн-курсъёсын но интернет пыр дышетыны луонлыкъёс ӧвӧл, азьланяз улыны луонлыкез ичи мыным потэ. Удмурт кылъя онлайн-курсъёс кылдытыны малпан кемалась вал… Кылдытӥсьёс оскытӥзы, 21-тӥ тулыспаллы, со Анай кыллэн калыккуспо нуналэз, курсъёс ужаны кутскозы шуыса», — вераз министр. Оглом 25 онлайн-урокъёс луозы. Интернет пыр кылэз дышетон улсын азьланяз дышетӥсен вераськыны луонлык кылдоз: юанъёс сётыны, шонер верансямез тодыны. Тодэ вайытом, шуркынмонэ Ижкарын Android сӧзнэтэз уже кутӥсьёс понна удмурт кылэз дышетон понна 2 мобильной ватсэтъёсын тодматӥзы: «Кылдысин» асдышет но удмурт-ӟуч-англи разговорник. Котькудаз ватсэтын 1 сюрс пала инъет луись кылъёс но басьтэмкылъёс. Кыллюкам темаосъя люкемын (тодматскон, ӟечбуръяськон, арлыд, семья но мукет), котькуд кыллы транскрипция но аудиподкаст лэсьтэмын. Тегъёс: Дышетон Интернет Удмуртия удмуртъёс удмурткыл  